PATVIRTINTA

Vilniaus miesto savivaldybės tarybos

2024 m. lapkričio 27 d.

sprendimu Nr. 1-732

**MOKESČIO UŽ MOKINIO MAITINIMĄ VILNIAUS MIESTO SAVIVALDYBĖS DARŽELIUOSE-MOKYKLOSE NUSTATYMO IR MOKĖJIMO** **TVARKOS APRAŠAS**

**I. BENDROSIOS NUOSTATOS**

1. Mokesčio už mokinio maitinimą Vilniaus miesto savivaldybės darželiuose-mokyklose nustatymo ir mokėjimo tvarkos aprašas (toliau – Aprašas) reglamentuoja mokinių maitinimo organizavimą, sąlygas ir tvarką Vilniaus miesto savivaldybės (toliau – Savivaldybė) darželiuose-mokyklose (toliau – darželis-mokykla).
2. Aprašas parengtas vadovaujantis Lietuvos Respublikos vietos savivaldos įstatymo 6 straipsnio 10 punktu, Lietuvos Respublikos švietimo įstatymo 36 straipsnio 9 dalimi, Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl Vaikų maitinimo organizavimo tvarkos aprašo patvirtinimo“.
3. Aprašu vadovaujasi tik darželiai-mokyklos, kuriose maistą ruošia šių įstaigų darbuotojai.
4. Aprašas taikomas tik mokiniams, besimokantiems pagal pradinio ugdymo programas (1–4 klasių) ir kuriems nėra skirtas nemokamas maitinimas.

**II. MAITINIMO KAINŲ nustatymas**

1. Vienos dienos mokinio maitinimo išlaidos produktams, įskaitant visus mokesčius:

5.1. pusryčiams – 1,16 Eur;

5.2. pietums – 2,40 Eur;

5.3. pavakariams – 1,16 Eur.

**II. MOKINIŲ MAITINIMO ORGANIZAVIMAS**

1. Maitinimas darželiuose-mokyklose organizuojamas vadovaujantis teisės aktais, reglamentuojančiais mokinių maitinimo organizavimą, maisto gaminimą, patalpų ir įrangos priežiūrą, higienos normas, sveikatos bei saugos reikalavimus.
2. Už mokinių maitinimo organizavimą darželiuose-mokyklose atsakingas įstaigos vadovas.
3. Darželiuose-mokyklose besimokančių mokinių tėvai (globėjai) prašymus dėl mokinių maitinimo kasmet pateikia įstaigos vadovui.

8. Prašyme pateikiami šie duomenys:

8.1. mokinio vardas, pavardė;

8.2. pageidaujama dienos maitinimo dalis (pusryčiai, pietūs, pavakariai).

9. Mokinių tėvai (globėjai) moka nustatyto dydžio mokestį už maitinimą už kiekvieną mokinio lankytą dieną, tėvams (globėjams) pateikus prašymą nuo kito mėnesio 1 dienos.

10. Mokestis už maitinimą skiriamas vaikų maitinimui (maisto produktams įsigyti), nepanaudotos lėšos taip pat gali būti skiriamos maisto gamybos procesui tobulinti ir vaikų sveikos mitybos įpročių ugdymo priemonėms įsigyti. Praėjusiais kalendoriniais metais nepanaudotos maisto produktams, maisto gamybos procesui tobulinti ir vaikų sveikos mitybos įpročių ugdymo priemonėms įsigyti lėšos perkeliamos į kitus kalendorinius metus ir ugdymo įstaigos sprendimu gali būti perskirstytos pagal poreikį kitoms prekėms, paslaugoms ar darbams įsigyti.

**III. BAIGIAMOSIOS NUOSTATOS**

11. Mokestis už mokinių maitinimą darželiuose-mokyklose mokamas už praėjusį mėnesį ir turi būti sumokėtas iki einamojo mėnesio 25 dienos. Mokestis už kiekvieno mokinio maitinimą turi būti mokamas atskiru mokėjimu pagal atitinkamam vaikui priskirtą mokėtojo kodą, įmokos kodą ir suformuotą bei įstaigos pateiktą apskaitos dokumentą.

12. Tėvams (globėjams) laiku nesumokėjus nustatytų įmokų už mokinio maitinimą, skola išieškoma teisės aktų nustatyta tvarka.

13. Už Aprašo įgyvendinimą, tinkamų sąlygų sudarymą mokinių maitinimui organizuoti ir mokinių maitinimo organizavimą atsako darželio-mokyklos vadovas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_